Lav et referat af nedenstående tekst:

Tekst:
Fodboldbanerne i Hobro har i disse dage en del flere spillere end sædvanligt. Hele fem ekstra spillere fra fire forskellige lande er nemlig med på træningsbanen. Det skriver bold.dk. Til offensiven kigger Hobro nærmere på Søren Philipp, der ved årsskiftet forlod FC Hjørring, samt spanske Javier Amaya og Sebastian Palermo fra Uruguay. - Klavs kender Javier fra deres tid i Næstved, og han har dæleme set fin ud ved de to træninger, vi har set. Hans ven Sebastian fra Uruguay er også med, det er en vi har fået anbefalet af samme agent som Javier har, siger sportschef Jens Hammer til bold.dk. Til kanten har Hobro besøg af den tidligere HB Køge-spiller, der også tidligere har været forbi Hobro, Justice John. - Justice kender vi, han er en super dreng, så han har selvfølgelig fået lov til at træne med her, siger Hammer. Endelig har Hobro besøg af forsvarsspilleren Jacob Andersen, der de seneste fem år har spillet i Skive.

Referat:
Hobro IK har pt. en spanier, en uruguayaner, en nigerianer og to danskere til prøvetræning i håb om at forstærke klubben frem mod foråret.